open-index/open-wikipedia-markdown huggingface dataset:
ल्हात्से

**ल्हात्से** (Lhatse, तिब्बती: ལྷ་རྩེ་), जो **चुत्सर** (Chusar या Quxar) भी बुलाया जाता है, तिब्बत का एक शहर है। प्रशासनिक रूप से यह चीन द्वारा नियंत्रित तिब्बत स्वशासित प्रदेश नामक प्रशासनिक प्रान्त मे स्थित है। ४,०५० मीटर (१३,२८७ फ़ुट) की ऊँचाई पर स्थित यह शहर भारत में ब्रह्मपुत्र नदी कहलाने वाली यरलुंग त्संगपो नदी की घाटी में बसा हुआ है। यह विभाग की राजधानी शिगात्से से १५१ किमी दक्षिण-पश्चिम में उस शहर जाने वाले एक पहाड़ी दर्रे से पश्चिम में स्थित है। आधुनिक ल्हात्से बस्ती से १० किमी उत्तर में पुराने ल्हात्से गाँव का स्थल है जहाँ एक प्राचीन गेलुगपा बौद्ध-मठ है और पास ही एक १५० मीटर (४९२ फ़ुट) ऊँची चट्टान पर यरलुंग त्संगपो महान घाटी के मुख पर खड़े एक पुराने क़िले (तिब्बती भाषा में 'द्ज़ोन्ग') के खंडहर हैं।

## मार्ग
ल्हात्से से पश्चिम में माऊंट ऍवरेस्ट और कैलाश पर्वत जाने वाले मार्ग बंट जाते हैं, जिस वजह से बहुत से पर्यटक इस बस्ती से होकर गुज़रते हैं। १९६२ के भारत-चीन युद्ध का कारण जो जम्मू व कश्मीर के चीन-अधिकृत इलाक़े अक्साई चिन से गुज़रने वाला शिंजियांग-तिब्बत राजमार्ग है वह भी ल्हात्से से ही शुरु होकर २,७४३ किलोमीटर दूर शिंजियांग प्रान्त के कारगिलिक शहर में ख़त्म होता है।

## ल्हात्से के कुछ नज़ारे

File:Old Lhatse Monastery, Tibet. 2000 Care Linde.jpg|पुराने ल्हात्से गाँव के बौद्धमठ में एक भिक्षु
File:TIB-lhatse-verwalt.jpg|ल्हात्से में चीनी सरकार का एक प्रशासनिक दफ़तर
File:TIB-lhatse-dzong.jpg|चट्टान पर पुराने ल्हात्से क़िले के खंडहर
File:TIB-lhatse-phuntsoling-dzong.jpg|बौद्धमठ के ऊपर दिखते क़िले के खंडहर
File:TIB-yarlung-tsampo-lhatse.jpg|ल्हात्से के पास यरलुंग त्संगपो नदी (ब्रह्मपुत्र नदी)


## इन्हें भी देखें
*शिगात्से विभाग
*शिगात्से
*शिंजियांग-तिब्बत राजमार्ग

## सन्दर्भ


श्रेणी:शिगात्से विभाग
श्रेणी:तिब्बत के नगर
तिब्बती साम्राज्य

**तिब्बती साम्राज्य** (तिब्बती: བོད་, बोड) ७वीं से ९वीं सदी ईसवी तक चलने वाला एक साम्राज था। तिब्बत-नरेश द्वारा शासित यह साम्राज्य तिब्बत के पठार से कहीं अधिक विस्तृत क्षेत्रों पर फैला हुआ था। अपने चरम पर पश्चिम में आधुनिक अफ़ग़ानिस्तान, उज़बेकिस्तान, कश्मीर और हिमाचल प्रदेश से लेकर बंगाल और युन्नान प्रान्त के कई भाग इसके अधीन थे। इस साम्राज्य की नीव ६१८ ईसवी में सोंगत्सेन गम्पो ने रखी थी और साम्राज्य ने तेज़ी से झ़ंगझ़ुंग, तुयुहुन राज्य और कई अन्य राज्यों को विजय कर लिया। लंगदरमा को इसका अंतिम सम्राट माना जाता है क्योंकि ८४१ ईसवी में उनकी हत्या होने के बाद साम्राज्य गृह युद्धों की चपेट में आकर खंडीत हो गया हालांकि तिब्बती राजाओं का सिलसिला इसके बाद भी जारी रहा।

## इन्हें भी देखें
*सोंगत्सेन गम्पो

## सन्दर्भ


श्रेणी:तिब्बत का इतिहास
श्रेणी:तिब्बत
बोन धर्म

**बोन धर्म** या **बॉन धर्म** (བོན་, Bön) तिब्बत की प्राचीन और पारम्परिक धार्मिक प्रथा है। आधुनिक युग में इसमें बौद्ध धर्म और बौद्ध धर्म से पहले की तिब्बती संस्कृति में प्रचलित धार्मिक आस्थाएँ शामिल हैं। बहुत से ऐसी बौद्ध-पूर्व आस्थाएँ तिब्बती बौद्ध धर्म में भी सम्मिलित की जा चुकी हैं। कुछ इतिहासकारों के अनुसार बोन धर्म के तत्व सिर्फ़ तिब्बत तक ही सीमित नहीं थे बल्कि उनका ऐतिहासिक प्रभाव तिब्बत से दूर कई मध्य एशिया के क्षेत्रों तक भी मिलता था। इतिहासकार बोन धर्म को तिब्बती साम्राज्य से पहले आने वाले झ़ंगझ़ुंग राज्य से भी सम्बन्धित समझते है।

## हिन्दू धर्म और बोन धर्म में सम्बन्ध
कई विद्वानों ने यह टिप्पणी की है कि बोन धर्म और हिन्दू धर्म के भगवान शिव में बहुत-सी तीर्थ व अन्य सामान्ताएँ हैं। मसलन मानसरोवर और कैलाश पर्वत दोनों ही धर्मों में पवित्र माने जाते थे और हिन्दूओं के लिये शिवजी के कारण विषेश महत्व रखते हैं। इसी तरह बहुत-सी तिब्बत में उत्पन्न होने वाली नदियाँ भी हिन्दूओं और बोन धर्मियों के लिये धार्मिक आस्था की बिन्दु हैं। कुछ विद्वानों का सोचना है कि यह सम्भवत: प्राचीन बोन धर्म का हिन्दू धर्म पर प्रभाव हो सकता है। अन्य कहते हैं कि शायद कश्मीर से शिव-उपासकों के तिब्बत जाने से बोन धर्म में हिन्दू-तत्व सम्मिलित हो गए। कई आर्य-हिन्दू दिव्य हस्तियाँ, मसलन यमराज, भी बोन-उपासकों द्वारा तिब्बत में बौद्ध प्रभाव से पहले से ही मान्य थी और तिब्बत में उनकी बोन प्रतिमाएँ प्राचीनकाल से ही बनती आई हैं।

## इन्हें भी देखें
*तिब्बती बौद्ध धर्म

## सन्दर्भ


श्रेणी:बोन धर्म
श्रेणी:तिब्बत में धर्म
श्रेणी:तिब्बती संस्कृति
बर्फी! द्वारा प्राप्त पुरस्कारों की सूची

***[[बर्फी!]]***  2012 की अनुराग बसु द्वारा लिखित और निर्देशित भारतीय प्रेमकहानी हास्य-नाटक फ़िल्म है। फ़िल्म ने 14 सितम्बर 2012 को अपने उद्घाटन दिवश पर  के लगभग धन अर्जित किया। **बर्फी!** के प्रदर्शन के बाद वाले सप्ताह में इसने  से अधिक कमाई की। *बर्फी* ने टिकट खिड़की पर अपनी पूर्ण कमाई  से भी अधिक की। फ़िल्म समालोचकों के अनुसार, पूर्ण समीक्षा जालस्थल रोटन टोमेटोज के अनुसार फ़िल्म ने 83 प्रतिशत लोगों द्वारा पसंद की गई।

*बर्फी!* ने विभिन्न श्रेणियों में बहुत नामांकन और पुरस्कार जीते। फ़िल्म ओकिनावा अंतर्राष्ट्रीय फिल्म महोत्सव में ग्रांड ज्यूरी प्राइज जीतने गई

## पुरस्कार और नामांकन

## टिप्पणी
तारीख नहीं प्रसारण की तारीख से, प्रस्तुति प्रति के रूप में सूचीबद्ध है
*&nbsp; — दिनांक प्रसारण की तिथि के अनुसार नहीं हैं बल्कि प्रति प्रस्तुति के रूप में सूचीबद्ध है।
*&nbsp; — *[[कहानी (फ़िल्म)|कहानी]]* के लिए सुजोय घोष के साथ करार।
*&nbsp;— गैंग्स ऑफ़ वासेपुर और गैंग्स ऑफ़ वासेपुर II के लिए राजीव रवि के साथ करार।
*&nbsp; — प्रत्येक गीत के लिए भिन्न नामकरण।

## सन्दर्भ

## बाहरी कड़ियाँ
* इण्टरनेट मूवी डेटाबेस पर ''बर्फी'' के लिए पुरस्कार at the Internet Movie Database
श्रेणी:फ़िल्म द्वारा प्राप्त पुरस्कारों की सूची
कोमल नाहटा

**कोमल नाहटा** एक वरिष्ठ फ़िल्म समीक्षक हैं। वो अस्सी के दशक की प्रसिद्ध राजस्थानी फ़िल्म *[[बाई चाली सासरिए]]* के निर्माता भरत नाहटा के भतीजे हैं।

## सन्दर्भ

## बाहरी कड़ियाँ
*सिफी डॉट कॉम पर प्रोफाइल
*

श्रेणी:भारतीय पत्रिका सम्पादक
श्रेणी:जीवित लोग
श्रेणी:भारतीय फ़िल्म समीक्षक
श्रेणी:भारतीय जैन
श्रेणी:1964 में जन्मे लोग
बाई चाली सासरिए

अंगूठाकार|बाई चाली सासरिए के अभिनेता

***बाई चाली सासरिए*** 1988 में प्रदर्शित राजस्थानी भाषा फ़िल्म है। फ़िल्म १०० दिनों तक चली और राजस्थानी सिनेमा में इतिहास लिख दिया। 

2004 में यह प्रतिवेदित हुआ कि इस फ़िल्म ने राजस्थानी भाषा को पुनर्जिवित करने की अभिरूचि में सहायक है, लेकिन 2005 के एक लेख के अनुसार, जिसमें राजस्थानी फ़िल्म इंडस्ट्री के गिरते स्तर के बारे में चर्चा है में लिखा है कि राजस्थानी सिनेमा में पिछले 15 वर्षों में *बाई चाली सासरिए* एकमात्र सफल राजस्थानी फ़िल्म है। फ़िल्म को हिन्दी पुनर्निर्माण के रूप में जुही चावला और ऋषि कपूर अभिनीत फ़िल्म में *साजन का घर* (1994) है। इस फ़िल्म का निर्देशन भरत नाहटा ने किया है।

## पटकथा
मूल रूप से यह कहानी एक ऐसी लड़की की है जो अपने जन्म से ही विभिन्न बुरी परिस्थितियों का सामना करती है, जन्म के कुछ दिनों के बाद उसकी माँ की मृत्यु हो जाती है, इसका परिणाम यह होता है कि उसके पिता द्वारा उसे उसके परिवार के लिए अशुभ माना जाता है कि वह उसका चेहरा हमेशा के लिए नहीं रहेगा। और वह दूसरी महिला से शादी करता है और वह (सौतेली माँ) उसे प्रताड़ित करती है लेकिन उसका सौतेला भाई बहुत प्यार करने वाला और देखभाल करने वाला था। उसकी शादी एक आदमी से हुई है लेकिन उसकी सास उसे वंश के दीपक के रूप में एक बच्चा देने के लिए मजबूर करती है, वह गर्भवती हो जाती है और इस बीच उसका पति काम पर चला जाता है और आगे उसकी सास और भी अधिक प्रताड़ित करती है और उसे घर से बाहर निकाल देती है। इसके अलावा वह भोजन और पानी की तलाश में इधर-उधर घूमती है और अपने भाई से अपने दिल में मदद मांगती है। अंत में वह एक बच्चे को जन्म देती है और बच्चे को अपनी सास को सौंपती है और मर जाती है, उसके पति को इस बारे में पता चल जाता है और वह उसे अंतिम संस्कार में ले जाता है, जहाँ उसके पिता, जो अपनी बेटी के घर छोड़ने के बाद गरीबी से त्रस्त थे, अंतिम संस्कार के लिए लकडी काटते और उसी से अपना पेट भरते थे अंततः उन्हें अपने गलतियों का पश्चाताप होता है .जहाँ वह अपने कार्यों के लिए दोषी महसूस करता है और बहुत रोता है।

## टिकट खिड़की
यह १९९०-२००५ के समय की सर्वाधिक सफलता प्राप्त करने वाली राजस्थानी फ़िल्म है। इसका श्री मोहनसिंह राठोड़ द्वारा निर्देशन भी सर्वश्रेष्ट रहा। यह पहली क्षेत्रीय फ़िल्म है जो भारत भर में ब्लॉकबस्टर रही। इसकी पुनर्निर्माण फ़िल्म *माहेर ची सारी* एक मराठी भाषा फ़िल्म है।

## गाने
इस फ़िल्म के सभी गाने बहुत प्रचलित हुए थे और इसका शीर्षक गीत "बाई चाली सासरिए" लोकप्रिय टेलीविजन धारावाहिक बालिका वधु जो कलर्स चैनल पर प्रस्तुत किया गया का शीर्षक गीत भी बना। फ़िल्म के कुछ निम्न हैं:
**बाई चाली सासरिए*
**बना रे*
**भोमली आयी*
**हिवड़े रो हार*
**रुपियो तो ले म्हें*
**तलरिया मगरिया*
**वीरा रे*

## ये भी देखें

## सन्दर्भ

## बाहरी कड़ियाँ
* 

श्रेणी:भारतीय फ़िल्में
श्रेणी:राजस्थानी भाषा की फिल्मों की सूची
हीरोइन (२०१२ फ़िल्म)

***हीरोइन*** २०१२ में प्रदर्शित मधुर भंडारकर द्वारा लिखित, निर्देशित फ़िल्म है। मधुर भंडारकर इसके सह-निर्माता भी हैं। फ़िल्म एक सुपरस्टार माही अरोड़ा की कहानी है। इस फ़िल्म में एक फ़िल्म अभिनेत्री की कहानी को दर्शाया गया है।

## पटकथा
हीरोइन एक सुपरस्टार माही अरोड़ा (करीना कपूर) की कहानी है। जिसने एक के बाद एक कई हिट फिल्में दी हैं, लेकिन फिर भी तमाम कामयाबियों के बाद भी वो अपने आपको तन्हा महसूस करती है। वो अपनी ही स्टारडम की गुलाम बन जाती है। फिर नई हीरोइनों के आने के बाद उसकी कामयाबी में जैसे ग्रहण सा लग जाता है वो एक हिट फिल्म के लिए तरस जाती है। माही तरह तरह के हथकंडे अपनाकर अपनी प्रतिद्वंद्वी हीरोइनों से आगे निकलने की कोशिश करती है। वो अपने सह कलाकार आर्यन खन्ना (अर्जुन रामपाल) से बेहद मोहब्बत भी करती है जो पहले से ही शादीशुदा है। एक तरफ तो माही आर्यन के लिए कुछ भी करने को तैयार है तो दूसरी तरफ आर्यन बेहद प्रेक्टिल इंसान है और उसके लिए करियर ही सब कुछ है। इन सब वजहों से माही की जिंदगी में एक के बाद मुश्किलें पेश आने लगती हैं। उसके पास फिल्मों का अकाल पड़ने लगता है। वो निर्माताओं के घर जाकर उनसे फिल्में देने की गुजारिश करने लगती है। मानसिक अवसाद की वजह से उसका करियर तबाह होने लगता है लेकिन तमाम विवादों में रहने की वजह से वो खबरों में बनी रहती है। 
## पात्र
* करीना कपूर - माही अरोड़ा
* अर्जुन रामपाल - आर्यन खन्ना
* रणदीप हुड्डा - अंगद पॉल
* शहाणा गोस्वामी - प्रोमिता
* पूजा चोपड़ा - शाहीन खान
* दिव्या दत्ता - पल्लवी नारायण
* रश्मि निगम - गौरी
* रणवीर शोरी - तपनदा (दादा)
* लिलेट दुबे - माही की माँ
* हेलन - शगुफ़्ता रिज़वी
* मुग्धा गोडसे - रिया मेहरा
* गोविन्द नामदेव - माही अरोड़ा का सचिव राशिद भाई
* संजय सूरी - अब्बास खान
* शिल्पी शर्मा - ईशा (आर्यन की पत्नी)
## संगीत

## सन्दर्भ

## सन्दर्भ
* आधिकारिक जालस्थल
* 
* 
* बीबीसी हिन्दी पर बीबीसी हिंदी डॉट कॉम के लिए अर्णब बनर्जी की समीक्षा 'हीरोइन' को मिलेगा जन्मदिन का तोहफ़ा?

श्रेणी:भारतीय फ़िल्में
श्रेणी:2012 में बनी हिन्दी फ़िल्म‎
श्रेणी:हिन्दी फ़िल्में
तुयुहुन राज्य

**तुयुहुन राज्य** (Tuyuhun Kingdom) या **अझ़ा** ('Azha, बिन्दुयुक्त 'झ़' के उच्चारण पर ध्यान दें) प्राचीनकाल में तिब्बत से पूर्वोत्तर कोको नूर नामक झील (आधुनिक काल में चिंगहई झील) के क्षेत्र में चिलियन पर्वतों और पीली नदी (ह्वांगहो) की ऊपरी घाटी के इलाक़ों में रहने वाले शियानबेई लोगों से सम्बन्धित ख़ानाबदोश क़बीलों द्वारा स्थापित एक राज्य का नाम था।

तीसरी सदी ईसवी में शियानबेई परिसंघ के पतन के बाद उनका ख़ान (जिसका नाम तुयुहुन ही था) कोको नूर के इलाक़े में आ गया और उसने अपना एक नया राज्य बना लिया। इस राज्य का तेज़ी से विस्तार हुआ और यह एक शक्तिशाली साम्राजय बनाने में सफल रहा जिसने पहली बार मध्य एशिया के बड़े भूभाग को एक राजनैतिक सूत्र में बाँधा। लेकिन सातवी शताब्दी में तुयुहुन राज्य चीन के तंग राजवंश और नए व शक्तिशाली तिब्बती साम्राज्य के सम्राट सोंगत्सेन गम्पो की आपसी खींचातानी से बहुत दबाव में आया। तंग राजवंश ने इन्हें हराकर उन्हें अपने अधीन होने पर मजबूर कर लिया। इस से तुयुहुन कमज़ोर पड़ गए और तिब्बतियों ने इसका फ़ायदा उठाकर कई झड़पों के बाद पूरे तुयुहुन राज्य पर क़ब्ज़ा करके उसे ख़त्म कर दिया।

## इन्हें भी देखें
*शियानबेई लोग
*तिब्बती साम्राज्य

## सन्दर्भ


श्रेणी:चीन का इतिहास
श्रेणी:तिब्बत का इतिहास
देवपहरी

**देवपहरी** भारतीय राज्य छत्तीसगढ़ के कोरबा जिले का एक गाँव है। यह कोरबा नगर से ६० किलोमीटर दूरी पर स्थित है। यह गाँव यहाँ स्थित प्रपातों के लिए प्रसिद्ध है। यहाँ पर कुछ मन्दिरों के अवशेष भी मिले हैं जो १२वीं शताब्दी के लगभग के हैं।
## सन्दर्भ

श्रेणी:कोरबा जिले के गाँव
झ़ंगझ़ुंग

**झ़ंगझ़ुंग** (तिब्बती: ཞང་ཞུང་, Zhang Zhung), जिसे **शंगशुंग** (Shang Shung) भी उच्चारित किया जाता है, तिब्बत के पश्चिमी व पश्चिमोत्तरी इलाक़ों में एक प्राचीन संस्कृति और राज्य था। 'झ़ंगझ़ुंग' में बिन्दुयुक्त 'झ़' के उच्चारण पर ध्यान दें क्योंकि यह 'झ' और 'ज़' दोनों से काफ़ी भिन्न है और 'टेलिविझ़न' और 'अझ़दहा' में आने वाले स्वर जैसा है। झ़ंगझ़ुंग संस्कृति कैलाश पर्वत के क्षेत्र पर केन्द्रित थी और इसका बोन धर्म से सम्बन्ध था। अपने चरम पर इसका विस्तार पश्चिमोत्तर में मध्य एशिया के सरमती क्षेत्र और दक्षिण-पश्चिम में पंजाब के जलंधर क्षेत्र से लेकर पूर्व में लगभग पूरे तिब्बत के पठार पर और दक्षिण में आधुनिक नेपाल में स्थित मुस्तांग राज्य तक विस्तृत था। लद्दाख़, बल्तिस्तान, तकलामकान रेगिस्तान और चांगथंग पठार के क्षेत्र सभी इसमें सम्मिलित थे।

झ़ंगझ़ुंग संस्कृति कब उभरी, इसको लेकर विद्वानों में मतभेद है हालाँकि कुछ के अनुसार इसके चिह्न १५०० ई॰पू॰ में चांगथंग में तब नज़र आने लगे जब वह पठार आज की तुलना में कही अधिक अनुकूल वातावरण रखता था। धीरे-धीरे चांगथंग शुष्क होता चला गया और राज्य दक्षिण-पश्चिम में केन्द्रित हो गया। ऐतिहासिक स्रोत कहते हैं कि यह १८ राज्यों का संघ था। झ़ंगझ़ुंग राज्य का अन्त तिब्बती साम्राज्य के संस्थापक सोंगत्सेन गम्पो ने तब किया जब उन्होने इस पर क़ब्ज़ा करके इसे अपने राज्य का हिस्सा बना लिया। सम्भवत: यह ६३४ ईसवीं के आसपास हुआ, हालाँकि इस तिथि पर भी विवाद है।

## इन्हें भी देखें
*तिब्बती साम्राज्य
*बोन धर्म

## सन्दर्भ


श्रेणी:तिब्बत का इतिहास
श्रेणी:बोन धर्म
कूचा राज्य

**कूचा** (Kucha या Kuqa) या **कूचे** या **कूचार** या (संस्कृत में) **कूचीन** मध्य एशिया की तारिम द्रोणी में तकलामकान रेगिस्तान के उत्तरी छोर पर और मुज़ात नदी से दक्षिण में स्थित एक प्राचीन राज्य का नाम था जो ९वीं शताब्दी ईसवी तक चला। यह तुषारी लोगों का राज्य था जो बौद्ध धर्म के अनुयायी थे और हिन्द-यूरोपी भाषा-परिवार की तुषारी भाषाएँ बोलते थे। कूचा रेशम मार्ग की एक शाखा पर स्थित था जहाँ से इसपर भारत, सोग़्दा, बैक्ट्रिया, चीन, ईरान व अन्य क्षेत्रों का बहुत प्रभाव पड़ा। आगे चलकर यह क्षेत्र तुर्की-मूल की उईग़ुर ख़ागानत के क़ब्ज़े में आ गया और कूचा राज्य नष्ट हो गया।

## कुमारजीव
प्रसिद्ध भारतीय बौद्ध भिक्षु और संस्कृत विद्वान कुमारजीव (३४४-४१३ ई) कूचा में पैदा हुए थे। उनके पिता भारतीय कश्मीरी ब्राह्मण थे और उनकी माता एक कूचाई राजकुमारी थी।

## इतिहास
हान ग्रंथ नामक चीनी इतिहास-संकलन में कूचा को 'पश्चिमी क्षेत्रों के छत्तीस राज्यों' का सबसे बड़ा राज्य बताया गया है। इसकी आबादी ८१,३१७ थी, जिनमें से २१,०७६ युद्ध-योग्य पुरुष थे। मध्यकाल के शुरु में जब यहाँ तंग राजवंश का प्रभाव रहा तो यह 'आन्शी की चार छावनियों' में से एक था, जहाँ हिन्द-यूरोपी इलाक़ों पर चीनी नियंत्रण फैलाने के लिये चीनी फ़ौज तैनात की गई थी। जब यहाँ तिब्बती प्रभाव बढ़ता था तो कूचा अर्ध-स्वतंत्र रूप से अपने मामले चलाता था। ८४० के बाद उईग़ुर ख़ागानत ने इस राज्य का अंत कर दिया।

उईग़ुर क़ब्ज़े से पहले एक लम्बे अरसे तक कूचा तारिम द्रोणी का सबसे बड़ी आबादी वाला नख़लिस्तान (ओएसिस) था। यह रेशम मार्ग पर स्थित होने से कई इलाक़ों से जुड़ा हुआ था। भारत जाने वाला चीनी बौद्ध-धर्मयात्री ह्वेन त्सांग ६३० ईसवी के दशक में कूचा से गुज़रा और उसने इस शहर का बखान लिखा:

कूचा में संगीत की एक विषेश शैली विअकसित हुई जो 'कूचीयाई संगीत' के नामे से रेशम मार्ग द्वारा अन्य स्थानों पर फैल गई। किज़िल गुफाओं की तस्वीरों में और ह्वेन त्सांग की लिखाईयों में कूचीयाई नाच और संगीत के वर्णन मिलते हैं।

तंग राजवंश के काल में कूचियाई संगीत चीन में बहुत लोकप्रिय हुआ, जिसमें उनका तार वाला वाद्य नुमाया था और आगे चलकर चीनी संगीत में प्रयोग होने वाला पीपा नामक वाद्य बना। चीन से यह जापान भी पहुँच गया जहाँ कुछ बदलावों के साथ यह संगीत शैली 'गागाकू' के नाम से जापानी राजदरबारों में प्रचलित हो गई।

## इन्हें भी देखें
*तारिम द्रोणी
*तुषारी लोग
*तुषारी भाषाएँ

## सन्दर्भ


श्रेणी:मध्य एशिया का इतिहास
श्रेणी:रेशम मार्ग
मुज़ार्त नदी

[thumb|240px|[तारिम नदी के जलसम्भर क्षेत्र के इस नक़्शे में मुज़ार्त / मुज़ात नदी का मार्ग भी देखा जा सकता है]]
**मुज़ार्त नदी** (उईग़ुर: , मुज़ार्त दरियासी; अंग्रेज़ी: Muzart River; चीनी: 木扎尔特河), जिसे कभी-कभी **मुज़ात नदी** भी कहते हैं, जनवादी गणतंत्र चीन द्वारा नियंत्रित शिंजियांग प्रान्त के आक़्सू विभाग में बहने वाली एक नदी का नाम है। यह तारिम नदी की एक उपनदी है और उसमें बाई तरफ़ से विलय होती है। २०वीं सदी की शुरुआत के कुछ स्रोतों में इसका नाम **शाह यार दरिया** भी मिलता है।

## स्रोत व मार्ग
मुज़ार्त नदी तियान शान की पर्वतीय शृंखला में ख़ान तेन्ग्री पहाड़ के पास स्थित मुज़ार्त हिमानी (ग्लेशियर) से शुरु होती है। फिर यह बाईचेंग ज़िले में तियान शान और चुएलेताग़ पर्वतों के बीच की वादी में पूर्व-दक्षिणपूर्व दिशा में निकलती है। बाईचेंग ज़िले के लोग ज़्यादातर इसी नदी की सिन्चाई पर निर्भर करते हैं। यह प्राचीन कूचा शहर के पास से निकलती है जहाँ यह चुएलेताग़ पर्वतों में एक तंग घाटी बनाती है। वादी की उत्तरी चट्टानों में २३० से अधिक गुफ़ाएँ कटी हुई हैं जो किज़िल गुफा परिसर है और प्राचीनकाल के तुषारी लोगों से सम्बन्धित पुरातत्व के नज़रिये से बहुत महत्व रखती हैं।

किज़िल गुफाओं से आगे इस नदी को बाँधकर एक ५०,००० वर्ग मीटर के सतही क्षेत्रफल का बड़ा सरोवर बना दिया गया है। कूचा, तोक्सू और शायार ज़िलों को यहाँ से सिन्चाई का पानी भेजा जाता है। हालांकि मुज़ार्त नदी पहले तारिम नदी में जाकर विलय हुआ करती थी अब यह उस बड़ी नदी तक केवल गर्मियों और बसंत में ही पहुँच पाती है।

## इन्हें भी देखें
*तारिम नदी
*ख़ान तेन्ग्री

## सन्दर्भ


श्रेणी:शिंजियांग की नदियाँ
श्रेणी:चीन की नदियाँ
श्रेणी:मध्य एशिया की नदियाँ
वर्ण आवृत्ति

किसी भाषा के किसी पाठ (टेक्स्ट) में सभी वर्ण समान संख्या में नहीं होते बल्कि कुछ वर्णों की संख्या अधिक और कुछ की कम होती है। यह भाषा का एक विशिष्ट गुण है। इस तथ्य का कूटलेखन एवं आवृत्ति-विश्लेषण में उपयोग किया जाता है। 

## हिन्दी में वर्ण आवृत्ति
हिन्दी पाठ में वर्णों की सापेक्ष आवृत्ति का वितरण कुछ इस प्रकार पाया गया है-

**वर्ण** -- आवृत्ति 
**क** -- 4468 
**र** -- 4116 
**न** -- 3236 
**ह** -- 3178 
**त** -- 3120 
**स** -- 2645 
**म** -- 1921 
**प** -- 1858 
**व** -- 1850 
**य** -- 1553 

**वर्ण** -- आवृत्ति 
**द** -- 1260 
**ल** -- 1128 
**ज** -- 848 
**भ** -- 805 
**ब** -- 716 
**अ** -- 711 
**ग** -- 679 
**च** -- 661 
**श** -- 589 
**थ** -- 543 

**वर्ण** -- आवृत्ति 
**आ** -- 517 
**ध** -- 490 
**उ** -- 458 
**ए** -- 449 
**ष** -- 361 
**ख** -- 341 
**औ** -- 322 
**ण** -- 316 
**ट** -- 294 
**ड** -- 270 

**वर्ण** -- आवृत्ति 
**छ** -- 194 
**ई** -- 167 
**ऽ** -- 143 
**ठ** -- 128 
**क्ष** -- 125 
**घ** -- 122 
**झ** -- 117 
**इ** -- 99 
**ढ** -- 92 
**फ** -- 84 

**वर्ण** -- आवृत्ति 
**ओ** -- 54 
**ज्ञ** -- 25 
**ऐ** -- 23 
**ऊ** -- 17 
**अं** -- 16 
**ञ** -- 3 
**ऋ** -- 2 
**ङ** -- 0 
**अः** -- 0 

## बाहरी कड़ियाँ
*Mathematical Modelling of Occurrence of Letters and Word’s Initials in Texts of Hindi Language (Hemlata Pande and H. S. Dhami)

श्रेणी:भाषा-विज्ञान
शहाणा गोस्वामी

**शहाणा गोस्वामी** एक भारतीय फ़िल्म अभिनेत्री हैं।

## करियर
शहाणा बचपन से पेशेवर अभिनय के लिए एकचित्त अभिकेन्द्रीत रही हैं। वो अपनी स्नातक पूर्ण करने और सम्भवतया अपना अभिनय में भाग्य आजमाने के लिए मुम्बई स्थापित हो गयी। शहाणा का अभिनय के क्षेत्र में प्रथम कदम जैमिनी पाठक नाट्य समूह वर्कींग टाइटल में कार्य के रूप में बढ़ाया। वहाँ उसने निर्माण सहायक के रूप में कार्य छोडा और अपने निर्माणों *सीगल* और *अरेबियन नाइट्स* के लिए कार्य आरम्भ कर दिया।

## फ़िल्में

## पुरस्कार

## सन्दर्भ

## बाहरी कड़ियाँ
* 

श्रेणी:भारतीय अभिनेत्री
श्रेणी:Filmfare Awards winners
श्रेणी:जीवित लोग
श्रेणी:1986 में जन्मे लोग
श्रेणी:भरतीय फ़िल्म अभिनेत्री
श्रेणी:हिन्दी फ़िल्म अभिनेत्री
श्रेणी:दिल्ली के लोग
प्रतिम दासगुप्ता

**प्रतिम दासगुप्ता** एक भारतीय पत्रकार, फ़िल्म समीक्षक, पटकथा लेखक, फ़िल्म निर्देशक हैं। वो द टेलीग्राफ समाचार पत्र के लिए बॉलीवुड फ़िल्मों की समीक्षाएँ लिखते हैं। उनकी लेखक-निर्देशक के रूप में प्रथम फ़िल्म *पाँच अध्याय* है जो प्रियांशु चटर्जी और दिया मिर्ज़ा अभिनीत है।

## पूर्व जीवन
प्रतिम दासगुप्ता का जन्म 1981 में कोलकाता में हुआ और अपनी शिक्षा साउथ पॉइंट स्कूल से की। वो सेंट जेवियर्स कॉलेज, कोलकाता से जन संपर्क और फ़िल्म अध्ययन में मानद प्राप्त हैं।

## वृत्ति

## सन्दर्भ

## बाहरी कड़ियाँ
*

श्रेणी:पटकथा लेखक
श्रेणी:भारतीय फ़िल्म निर्देशक
श्रेणी:भारतीय पत्रकार
श्रेणी:जीवित लोग
श्रेणी:1981 में जन्मे लोग
गुलमा

**गुलमा**, **लंगूचा** या **सॉसेज** (अंग्रेजी: Sausage), एक मांसाहारी भोजन है जिसे आमतौर पर कीमे के चारो ओर खाल लपेट कर बनाया जाता है। परंपरागत तौर पर गुलमा बनाने के लिए कीमे को एक आंत से बने आवरण में भरा जाता है, लेकिन आजकल कृत्रिम आवरण भी मिलते है। कुछ गुलमों को प्रसंस्करण के दौरान पकाया जाता है और इनके आवरण को इसके बाद हटाया जा सकता है।
 
गुलमा बनाना एक पारंपरिक खाद्य संरक्षण तकनीक है। गुलमों को उपचार कर, सुखा कर, या धुआं दे कर संरक्षित किया जा सकता है।

## सन्दर्भ

श्रेणी:भोजन
किज़िल गुफ़ाएँ

**किज़िल गुफाएँ** (उईग़ुर: , अंग्रेज़ी: Kizil Caves) या **क़िज़िल गुफाएँ** (Qizil Caves) जनवादी गणतंत्र चीन द्वारा नियंत्रित शिंजियांग प्रान्त में एक बौद्ध गुफ़ाओं का समूह है जहाँ प्राचीनकाल में तारिम द्रोणी में तुषारी लोगों और बौद्ध धर्म से सम्बन्धित चित्र, मूर्तियाँ, लिखाईयाँ व अन्य पुरातन चीज़ें मिली हैं। यह गुफाएँ शिंजियांग प्रान्त के आक़्सू विभाग के बाईचेंग ज़िले में मुज़ात नदी के उत्तरी किनारे पर कूचा से ६५ किमी दूर स्थित हैं। यह इलाक़ा ऐतिहासिक रेशम मार्ग पर स्थित हुआ करता था और तीसरी से आठवी शताब्दी ईसवी के बीच विकसित हुआ।

## किज़िल गुफाओं के कुछ चित्र

File:QizilDonors.jpg|एक चित्र जिसमें बौद्ध-श्रद्धालू तुषारी लोग दर्शाए गए हैं - यह श्वेतवर्णीय और सुनहरे व लाल बालों वाले होते थे
File:Pipa player from Kizil.jpg|तारों वाला वाद्य बजाती एक अप्सरा
File:Dance of Chandraprabha, Kizil Caves.jpg|नृत्य करती राजकुमारी चंद्रप्रभा (गुफ़ा ८३ से)
File:Donor figures from Kizil Cave 189.png|भारतीय लहजे में तिलक/बिन्दी लगाए तुषारी बौद्ध श्रद्दालू


## इन्हें भी देखें
*कूचा राज्य
*तुषारी लोग

## सन्दर्भ


श्रेणी:रेशम मार्ग
श्रेणी:मध्य एशिया का इतिहास
श्रेणी:बौद्ध गुफाएँ
काराशहर

यह राज्य लगभग 500 ली' पूर्व से पश्चिम और 400 ली उत्तर से दक्षिण तक विस्तृत है। इसकी राजधानी का घेरा लगभग 6 या 7 ली है जो कि चारों ओर से पहाड़ियों से घिरा हुआ है। इसकी सड़कें ढालू और सुरक्षित हैं। नदी और नाले नासपाती, बेर तथा अन्यान्य फलों की पैदावार के लिए यह भूमि बहुत ही उपयुक्त बहुतायत में है जिनसे खेतों की सिंचाई का काम होता है। ज्वार, गेहूं, मुनक्का, अंगूर, है। वायु मन्द और सुखदायक तथा मनुष्यों के व्यवहार सच्चे और ईमानदारी के हैं।

यहां की लिखावट में और भारत की लिखावट में कुछ थोड़ा ही अन्तर है। पोशाक रूई अथवा ऊन की पहनी जाती है। शिरोवस्त्र (पगड़ी या टोपी) का बिल्कुल भी चलन नहीं है तथा लोगों के सिर के बाल भी कटे हुए रहते हैं। वाणिज्य-व्यवसाय में ये लोग सोने और चांदी के सिक्के तथा तांबे के छोटे-छोटे सिक्के काम में लाते हैं। बादशाह स्वदेशी और बहादुर हैं। यद्यपि अपनी विजय की उसे सदा आकांक्षा रहती है परंतु वह सेना-संबंधी नियमों की ओर कम ध्यान देता है। इस देश में लगभग दस ‘संघाराम' (बुद्ध विहार) बने हुए हैं जिनमें 'हीनयान' धर्म के अनुयायी और दो हजार बौद्ध भिक्खु निवास करते हैं, जिनका संबंध 'सर्वास्तिवाद" संस्था से है। सूत्र और विनय भारतवर्ष के समान ही चीन में भी आवृत हैं और पुस्तकें भी वही हैं जो भारतवर्ष में प्रचलित हैं। यहां के धर्मोपदेशक अपनी पुस्तकों को पढ़कर उनमें लिखे हुए नियमों का बहुत पवित्रता और दृढ़तापूर्वक मनन करते हैं। ये लोग केवल तीन' पुनीत भक्ष्य वस्तुओं का भोजन करते हैं, और सदा 'क्रमशः वृद्धिदायक' नियम' की ओर लक्ष्य रखते हैं।

इस देश से लगभग 200 ली दक्षिण पश्चिम की ओर एक छोटा-सा पहाड़ और दो बड़ी नदियां पार करके तथा एक समतल घाटी (हमवार) लांघ कर 700 ली चलने के पश्चात हम उस देश में आए जिसका नाम 'किउची' है।
सोर्स :-चीनी बौद्ध यात्री ह्वेनसंग की भारत यात्रा.

## नामोत्पत्ति
संस्कृत में इसे 'अग्नि' कहा जाता था। स्थानीय तुर्की भाषाओं में इसे अनुवाद करके 'यान्ग़ी' कर दिया गया, जो आधुनिक काल में यान्ची बन गया। भारत जानेवाला चीनी धर्मयात्री ह्वेन त्सांग यहाँ से गुज़रा था और उसने 'अग्नि' शब्द का चीनी लिपि में लिप्यंतरण करके इसे 'ओ-कि-नि' लिखा। इसे आधुनिक उईग़ुर नाम 'काराशहर' का मतलब 'काला शहर' है।

## काराशहर के कुछ दृश्य

File:Mosque yanqi xinjiang.jpg|यान्ची मस्जिद
File:Kaidu river yanqi xinjiang.jpg|काइदू नदी
File:Yanqi riverwalk 2012 10 04.jpg|काइदू नदी के किनारे टहलने का रास्ता
File:Yanqi neighborhood 2012 10 04.jpg|काराशहर के एक मोहल्ले के घर


## इन्हें भी देखें
*बायिनग़ोलिन मंगोल स्वशासित विभाग
*रेशम मार्ग

## सन्दर्भ


श्रेणी:रेशम मार्ग
श्रेणी:मध्य एशिया का इतिहास
श्रेणी:शिंजियांग
श्रेणी:मध्य एशिया के शहर
श्रेणी:चीन के शहर
श्रेणी:बायिनग़ोलिन मंगोल स्वशासित विभाग
बायिनग़ोलिन मंगोल स्वशासित विभाग

**बायिनग़ोलिन मंगोल स्वशासित विभाग** (उईग़ुर: , अंग्रेजी: Bayingolin Mongol Autonomous Prefecture) जनवादी गणतंत्र चीन द्वारा नियंत्रित शिंजियांग प्रांत का एक प्रशासनिक विभाग है। क्षेत्रफल के हिसाब से यह चीन का सबसे बड़ा और यूरोप के फ़्रान्स देश से भी बड़ा है। इसकी प्रशासनिक राजधानी कोरला है। मंगोल भाषा में 'बायिनग़ोलिन' का मतलब 'समृद्ध नदी' होता है।

## इन्हें भी देखें
*काराशहर
*शिनजियांग प्रांत

## सन्दर्भ


श्रेणी:शिंजियांग
श्रेणी:शिंजियांग के विभाग
श्रेणी:बायिनग़ोलिन मंगोल स्वशासित विभाग
बोस्तेन झील

**बोस्तेन झील** (चीनी: 博斯騰湖, बोसितेंग हू, Bosten Lake) या **बाग़राश झील** (उईग़ुर: , बाग़राश कोली, Baghrash Lake) मध्य एशिया में जनवादी गणतंत्र चीन द्वारा नियंत्रित शिंजियांग प्रान्त के बायिनग़ोलिन मंगोल स्वशासित विभाग में स्थित मीठे पानी की एक झील है। यह तारिम द्रोणी के पूर्वोत्तरी छोर पर स्थित है और शिंजियांग प्रान्त की सबसे बड़ी झील है। बोस्तेन झील काराशहर (यान्ची) से २० किमी पूर्व में और बायिनग़ोलिन विभाग की प्रशासनिक राजधानी कोरला से ५७ किमी पूर्वोत्तर में स्थित है। काइदू नदी इस झील में पानी लाती है और झील में पहुँचने वाला ८३% जल इसी एक नदी से आता है। झील में बहुत-सी मछलियाँ रहती है और कुछ स्थानीय निवासी उन्हें व्यावसायिक रूप से पकड़ते हैं।

## कुछ सम्बन्धित चित्र

File:Bostenlake 20121004 04.jpg|झील के साथ ढकी हुई पैदल टहलने की जगह
File:Bostenlake 20121004 01.jpg|झील-किनारे बना एक उद्यान
File:Bostenlake 20121004 02.jpg|तट से झील का नज़ारा
File:Bostenlake 20121004 03.jpg|किनारे पर उगी घास और झाड़


## इन्हें भी देखें
*काइदू नदी
*बायिनग़ोलिन मंगोल स्वशासित विभाग

## सन्दर्भ


श्रेणी:बायिनग़ोलिन मंगोल स्वशासित विभाग
श्रेणी:शिंजियांग की झीलें
श्रेणी:चीन की झीलें
काइदू नदी

**काइदू नदी** (चीनी: 开都河, अंग्रेज़ी: Kaidu River) मध्य एशिया में जनवादी गणतंत्र चीन द्वारा नियंत्रित शिंजियांग प्रान्त की एक नदी है। यह नदी तियान शान पर्वतमाला की दक्षिण-मध्य ढलानों में युल्दुज़ द्रोणी से उत्पन्न होती है और यान्ची द्रोणी से होती हुई बोस्तेन झील में विलय हो जाती है। झील का ८३% जल इसी नदी से आता है। झील से फिर यह नदी 'कोन्ची दरिया' के नाम से निकलती है और लौह द्वार दर्रे से होती हुई तारिम द्रोणी में चली जाती है। ऐतिहासिक रेशम मार्ग पर स्थित काराशहर इसी नदी के किनारे बसा हुआ है।

## ऐतिहासिक वर्णन
भारत जानेवाले प्रसिद्ध चीनी बौद्ध धर्मयात्री ह्वेन त्सांग की यात्रा का बखान करते हुए पश्चिम की यात्रा नामक वृतांत में इस नदी का नाम 'लिउशा नदी' (流沙河, Liusha River) दिया है, जिसका अर्थ है 'बहती रेत की नदी'। इसमें लिखा है कि यहाँ एक शा वुजिंग (沙悟净, Sha Wujing) नामक जल-दानव रहता था जो चारों ओर भय फैलाता था, लेकिन फिर ह्वेन त्सांग से प्रभावित होकर उसका शिष्य बन गया।

## इन्हें भी देखें
*बोस्तेन झील
*काराशहर

## सन्दर्भ


श्रेणी:शिंजियांग की नदियाँ
श्रेणी:मध्य एशिया की नदियाँ
श्रेणी:चीन की नदियाँ
अभिलक्षणिक मान तथा अभिलक्षणिक सदिश

किसी अशून्य वर्ग मैट्रिक्स A का **अभिलाक्षणिक सदिश** (आइगेन वेक्टर / eigenvector) v वह अशून्य सदिश है जो निम्नलिखित विशेषता रखता है-
:A v = \lambda v

जहाँ \lambda एक संख्या है। इसे A का **अभिलाक्षणिक मान** (आइगेन मान / eigenvalue) कहा जाता है। **

== उदाहरण ==
:<math>A = \begin{bmatrix} 3 & 1\\1 & 3 \end{bmatrix},</math>
के लिए सदिश 
:<math>v = \begin{bmatrix} 4 \\ -4 \end{bmatrix}</math>
अभिलाक्षणिक सदिश है जिसका अभिलाक्षणिक मान 2 है। क्योंकि,
:<math>A v = \begin{bmatrix} 3 & 1\\1 & 3 \end{bmatrix} \begin{bmatrix} 4 \\ -4 \end{bmatrix} = \begin{bmatrix} 3 \cdot 4 + 1 \cdot (-4) \\ 1 \cdot 4 + 3 \cdot (-4) \end{bmatrix}</math>
::<math> = \begin{bmatrix} 8 \\ -8 \end{bmatrix} = 2 \cdot \begin{bmatrix} 4 \\ -4 \end{bmatrix}.</math>
लेकिन निम्नलिखित सदिश
:<math>v = \begin{bmatrix} 0 \\ 1 \end{bmatrix}</math>
अभिलाक्षणिक सदिश **नहीं है''' क्योंकि
:\begin{bmatrix} 3 & 1\\1 & 3 \end{bmatrix} \begin{bmatrix} 0 \\ 1 \end{bmatrix} = \begin{bmatrix} 3 \cdot 0 + 1 \cdot 1 \\ 1 \cdot 0 + 3 \cdot 1 \end{bmatrix} = \begin{bmatrix} 1 \\ 3 \end{bmatrix},
तथा यह सदिश मूल सदिश v का कोई गुणक (multiple) नहीं है।

### दूसरा उदाहरण
मैट्रिक्स
:A= \begin{bmatrix} 0 & 1 & 0\\0 & 2 & 0\\ 0 & 0 & 3\end{bmatrix},
हो तो,
:A \begin{bmatrix} 1\\0\\0 \end{bmatrix} = \begin{bmatrix} 0\\0\\0 \end{bmatrix} = 0 \cdot \begin{bmatrix} 1\\0\\0 \end{bmatrix},\quad\quad
:A \begin{bmatrix} 0\\0\\1 \end{bmatrix} = \begin{bmatrix} 0\\0\\3 \end{bmatrix} = 3 \cdot \begin{bmatrix} 0\\0\\1 \end{bmatrix},\quad\quad तथा
:A \begin{bmatrix} 1\\2\\0 \end{bmatrix} = \begin{bmatrix} 2\\4\\0 \end{bmatrix} = 2 \cdot \begin{bmatrix} 1\\2\\0 \end{bmatrix}.
अतः सदिश [1,0,0]^\top, [0,0,1]^\top और [1,2,0]^\top सदिश A के अभिलाक्षणिक सदिश हैं तथा संगत अभिलाक्षणिक मान क्रमशः 0, 3 और 2 हैं। (यहाँ संकेत {}^\top मैट्रिक्स के ट्रांसपोज का प्रतीक है।

श्रेणी:गणित
श्रेणी:नियंत्रण तंत्र
इउ-त्संग

**इउ-त्संग** (तिब्बती: དབུས་གཙང་, अंग्रेज़ी: Ü-Tsang) या **त्संग-इउ** तिब्बत के तीन पारम्परिक प्रान्तों में से एक है, जिन्हे तिब्बती भाषा में तिब्बत के तीन 'चोलका' कहा जाता है। अन्य दो प्रान्त खम और अम्दो हैं। इउ-त्संग तिब्बत के केन्द्रीय और पश्चिमी हिस्सों पर विस्तृत है, जिसमें यरलुंग त्संगपो नदी का जलसम्भर क्षेत्र, कैलाश पर्वत का इलाक़ा और चांगथंग पठार का अधिकतर क्षेत्र शामिल है। तिब्बत पर जनवादी गणतंत्र चीन का क़ब्ज़ा होने के बाद उसकी सरकार ने तिब्बत का प्रशासनिक विभाजन कर दिया और इउ-त्संग का भूक्षेत्र अब तिब्बत स्वशासित प्रदेश नामक प्रान्त में सम्मिलित है। ऐतिहासिक रूप से इउ-त्संग तिब्बत के 'इउ' और 'त्संग' नामक दो इलाक़ों के विलय से बना था और यह तिब्बती संस्कृति की केन्द्रीय भूमि माना जाता है। ग्यांत्से और शिगात्से के शहर त्संग क्षेत्र में आते हैं जबकी ल्हासा इउ क्षेत्र में स्थित है।

## इन्हें भी देखें
*खम
*अम्दो

## सन्दर्भ


श्रेणी:तिब्बत के भूभाग
श्रेणी:तिब्बत
अम्दो

**अम्दो** (तिब्बती: ཨ༌མདོ, अंग्रेज़ी: Amdo) तिब्बत के तीन पारम्परिक प्रान्तों में से एक है, जिन्हे तिब्बती भाषा में तिब्बत के तीन 'चोलका' कहा जाता है। अन्य दो प्रान्त खम और इउ-त्संग हैं। यह क्षेत्र माचू नदी (पीली नदी) से लेकर द्रीचू नदी (यांग्त्से नदी) तक विस्तृत है। १४वें दलाई लामा का जन्म अम्दो क्षेत्र में ही हुआ था। यह इलाक़ा कई महत्वपूर्ण लामाओं (तिब्बती बौद्ध भिक्षुक नेताओं) की मातृभूमि रहा है और इसने तिब्बत के सांस्कृतिक व धार्मिक विकास में गहरी भूमिका अदा की है। तिब्बत पर जनवादी गणतंत्र चीन का क़ब्ज़ा होने के बाद उसकी सरकार ने तिब्बत का प्रशासनिक विभाजन कर दिया और अम्दो का भूक्षेत्र अब चिंगहई और कुछ हद तक गान्सू प्रान्तों में सम्मिलित है।

## इन्हें भी देखें
*खम
*इउ-त्संग

## सन्दर्भ


श्रेणी:तिब्बत के भूभाग
श्रेणी:तिब्बत
खम

**खम** (तिब्बती: ཁམས, अंग्रेज़ी: Kham) तिब्बत के तीन पारम्परिक प्रान्तों में से एक है, जिन्हे तिब्बती भाषा में तिब्बत के तीन 'चोलका' कहा जाता है। अन्य दो प्रान्त अम्दो और इउ-त्संग हैं। यह पहाड़ी शृंखलाओं और तंग घाटियों का क्षेत्र है। यहाँ के लोग तिब्बती में खम-पा (Khampa, यानि खम-के-लोग) कहलाते हैं और ल्हासा के तिब्बतियों से अलग रूपरंग, वेशभूषा और बोलने का लहजा रखते हैं। ऐतिहासिक रूप से खम 'चुशी गंगद्रुक' (Chushi Gangdruk) के नाम से भी जाना जाता था, जिसका मतलब 'चार नदियाँ और छह पर्वतमालाएँ' है। तिब्बत पर जनवादी गणतंत्र चीन का क़ब्ज़ा होने के बाद उसकी सरकार ने तिब्बत का प्रशासनिक विभाजन कर दिया और खम का भूक्षेत्र अब सिचुआन और कुछ हद तक युन्नान प्रान्तों में सम्मिलित है। १९५४ में खम के लोगों ने चीन के ख़िलाफ खुला विद्रोह कर दिया, जो 'खम्पा विद्रोह' के नाम से जाना जाता है। उन्होनें बाहरी दुनिया से मदद मांगी लेकिन कोई सहायता न मिलने पर यह विद्रोह चीन की सरकार द्वारा कुचला गया।

## इन्हें भी देखें
* अम्दो
* इउ-त्संग
* न्यिंगमा

## सन्दर्भ


श्रेणी:तिब्बत के भूभाग
श्रेणी:तिब्बत
२००३ यूईएफए चैंपियंस लीग फाइनल

**२००३ यूईएफए चैंपियंस लीग फाइनल** 2002-03 यूईएफए चैंपियंस लीग के विजेता का फैसला करने के लिए 28 मई 2003 पर मैनचेस्टर, इंग्लैंड में ओल्ड ट्रैफर्ड में हुई एक फुटबॉल मैच था। जुवेंटस और मिलान: अंतिम मैच दो इतालवी टीमों के बीच था। खेल अतिरिक्त समय के बाद 0-0 समाप्त हो गया था के बाद मिलान मैच एक पेनाल्टी के माध्यम से शूट आउट जीता। यह मिलान यूरोपीय कप में उनकी छठी सफलता दी। 

## फाइनल के लिए मार्ग

## मैच विस्तार

## सन्दर्भ

## बाहरी कड़ियाँ
* यूईएफए.कॉम
* आधिकारिक वेबसाइट
*Official Site
श्रेणी:फुटबॉल
कारेज़

**कारेज़** (फ़ारसी: , karez), **कारीज़** या **क़नात** (अरबी: , qanat) शुष्क या अर्ध-शुष्क और गरम इलाक़ों में नियमित रूप से लगातार पानी उपलब्ध कराने की एक व्यवस्था है।

## निर्माण
कारेज़ बनाने के लिये पहले अधिक ऊँचाई वाले क्षेत्र में ज़मीन के नीचे पानी का स्रोत ढूंढा जाता है और फिर ज़मीन के नीचे ही नाला निकालकर उस पानी को दूर तक किसी निचले क्षेत्र में ले जाया जाता है और वहाँ जल के बाहर निकलने का एक मुख होता है। इस मुख से पानी गुरुत्वाकर्षण के प्रभाव से स्वयं ही उँचे जलाशय से निचले क्षेत्र की तरफ़ बहकर निकलता रहता है। नाला धरती ने नीचे होने के कारण शुष्कता और गरमी के बावजूद भी पानी वाष्पीकरण (इवैपोरेशन) से खोया नहीं जाता, जबकि यदि नाला ज़मीन से ऊपर होता तो बहुत-सा भाप बनकर ग़ायब हो जाता। नाला बनाने के लिये और उसकी देखरेख के लिये हर थोड़ी दूरी पर नाले से धरती की सतह तक एक खोल बनाया जाता है, जो वाष्पीकरण से बचने के लिये अक्सर ऊपर से ढका जाता है। ईरान में अधिकतर कारेज़ ५ किमी से कम दूरी के भूमिगत नाले रखते हैं लेकिन केरमान के पास का एक कारेज़ ७० किमी लम्बा है।

## आविष्कार और फैलाव
कारेज़ तकनीक सबसे पहले ईरान में १००० ईसापूर्व के आसपास खोजी गई थी और वहाँ से अन्य क्षेत्रों में फैल गई। ध्यान दें कि कारेज़ तभी पानी का बन्दोबस्त कर सकती है जब भूमिगत जलाशय उस स्थान से अधिक ऊँचाई पर हो जहाँ पानी सिन्चाई व अन्य प्रयोगों के लिये पहुँचाना है। इसलिये यह भारतीय उपमहाद्वीप के उत्तरी मैदानी इलाक़ों में कम दिखते है। सर्द या ग़ैर-शुष्क क्षेत्रों में पानी वाष्पीकरण से कम खोया जाता है, इसलिये हिमालय क्षेत्र में नहर-नाले ज़मीन से ऊपर ही बनाए जाते हैं और कारेज़ बनाने के लिये मेहनत करने की आवश्यकता नहीं होती। लेकिन दक्षिण भारत में कर्नाटक जैसे इलाक़ों में और पश्चिमोत्तरी भारतीय उपमहाद्वीप में बलोचिस्तान जैसे क्षेत्रों में कारेज़ मिलते हैं। इसके अलावा उत्तर अफ़्रीका में कारेज़ बहुत प्रचलित हैं, जहाँ वे 'क़नात' के नाम से जाने जाते हैं। यह मध्य एशिया में कज़ाख़स्तान और शिंजियांग जैसे क्षेत्रों में भी बहुत मिलते हैं।

## इन्हें भी देखें
*सिंचाई

## सन्दर्भ


श्रेणी:सिंचाई
श्रेणी:जल प्रबन्ध
श्रेणी:ईरानी वास्तुशास्त्र
श्रेणी:कुएँ
बोधगया बम विस्फोट

7 जुलाई 2013 को महाबोधी मंदिर परिसर में एक के बाद एक दस बम विस्फोट हुए, जो भारत के बोधगया नामक स्थान पर युनेस्को विश्व विरासत स्थल है। विस्फोटों से दो भिक्षुओं सहित पांच लोग हताहत हुए। गया के विभिन्न स्थानों पर बम निरोधक दस्ते ने तीन अन्य उपकरणों को नाकाम किया। 

*[[विहार]]* को इन हमलों से कोई क्षति नहीं पहुँची और पवित्र बोधि वृक्ष जहाँ माना जाता है कि गौतम बुद्ध को शिक्षा प्राप्त हुई थी को कोई नुकसान नहीं पहुँचा।

चूँकि कुछ गिरफ्तारियाँ की गयी हैं लेकिन अब तक किसी भी संगठन अथवा समूह ने इन हमलो की जिम्मेदारी नहीं ली है। दलाई लामा से लेकर आंग सान सू की सहित अंतर्राष्ट्रीय स्तर पर इसकी निंदा की गयी है।

## हमला
महाबोधि *विहार* बौद्ध धर्म का एक महत्वपूर्ण मंदिर है। बम विस्फोट भारतीय समयानुसार सुबह 05:30 से 06:00 बजे (00:30&ndash;01:00 यूटीसी) के बीच हुए, समय भिक्षु सुत्तपिटक और ध्यान करते हैं जो दैनिक दिनचर्या की शुरुआत मानी आती है। 

चार बम विस्फोट मन्दिर परिसर के भीतर हुए:
* पहला बम विस्फोट भारतीय समयानुसार 5:30 बजे हुआ जब मंदिर के शरणस्थान में प्रार्थना चल रही थी।
* लगभग दो मिनट पश्चात बम विस्फोट पूर्वी तरफ के परिसर में हुआ। 
* तीसरा बम विस्फोट दक्षिणी परिसर में हुआ।
* चौथ बम विस्फोट उत्तरी छोटे श्राइन में हुआ।

पाँच विस्फोट गया में हुए।
## सन्दर्भ

श्रेणी:बिहार का इतिहास
श्रेणी:गया जिला
श्रेणी:भारत में आतंकवादी घटनाएं
प्रागनुभविक संख्या

गणित में, **प्रागनुभविक संख्या** (transcendental number) उन संख्याओं को कहते हैं जो परिमेय गुणांकों वाले किसी भी अशून्य बहुपद समीकरण की मूल न हों। **π ([[पाई]])** और **[[e (गणितीय नियतांक)|e]]** दो प्रमुख प्रागनुभविक संख्याएँ हैं। यह सिद्ध करना कि कोई दी हुई संख्या प्रागनुभविक है, आसान नहीं है। फिर भी प्रागनुभविक संख्याएँ विरल (rare) नहीं हैं।

सभी वास्तविक प्रागनुभविक संख्याएँ अपरिमेय हैं जबकि सभी अपरिमेय संख्याएँ प्रागनुभविक नहीं होतीं। उदाहरण के लिए '2 का वर्गमूल' एक अपरिमेय संख्या है किन्तु प्रागनुभविक संख्या नहीं है क्योंकि यह बहुपद समीकरण x2 − 2 = 0 का मूल है।

श्रेणी:संख्या सिद्धान्त
E (गणितीय नियतांक)

गणित में **e** एक प्रागनुभविक संख्या है। इसका मान लगभग २.७१८२८ है। इसको यदाकदा 'आयलर संख्या' (Euler's number) भी कहते हैं। **e** एक महत्त्वपूर्ण गणितीय नियतांक है। प्राकृतिक लघुगणक का आधार यही संख्या ली जाती है।

## परिभाषा
**e** को निम्नलिखित दो व्यंजकों द्वारा पारिभाषित किया जाता है-

: e = \lim_{n\to\infty} \left(1+\frac{1}{n}\right)^n

: e = \sum_{k=0}^{\infty}{\frac{1}{k!}} = \frac{1}{0!} + \frac{1}{1!} + \frac{1}{2!} + \frac{1}{3!} + \frac{1}{4!} + \cdots = 1 + 1 + \frac{1}{2} + \frac{1}{6} + \frac{1}{24} + \cdots

## गुण

**e** एक प्रागनुभविक अपरिमेय संख्या है।

### कैलकुलस
इक्सपोनेन्सियल फलन **e<sup>x</sup>** इस कारण भी महत्त्वपूर्ण है क्योंकि यह एकमात्र फलन है जिसका अवकलज (differential) भी स्वयं यही फलन है। (अतः इसका प्रति-अवकलज भी यही है)

:\frac{d}{dx}e^x=e^x

:
\begin{align}
e^x & = \int_{-\infty}^x e^t\,dt \\[8pt]
& = \int_{-\infty}^0 e^t\,dt + \int_0^x e^t\,dt \\[8pt]
& = 1 + \int_{0}^x e^t\,dt.
\end{align}


### आयलर का सूत्र

:e^{ix} = \cos(x) + i\,\mathrm{sin}(x),

इस सूत्र में **x = π** रखने पर आयलर सर्वसमिका प्राप्त होती है-

:e^{i\pi}+1=0; 

### सतत भिन्न

: e - 1 = [1; 0, 1, 1, 2, 1, 1, 4, 1, 1, 6, 1, 1, 8, 1, 1, 10, \ldots] 

## सन्दर्भ

श्रेणी:गणितीय नियतांक
अहा जिंदगी

**अहा जिंदगी** हिन्दी भाषा में एक मासिक पत्रिका है। यह भास्कर समूह की एक महत्वपूर्ण पत्रिका है, जो 6, द्वारिका सदन, *प्रेस कॉम्‍प्‍लेक्‍स, एम॰ पी॰* नगर, भोपाल से प्रकाशित होती है।

## सन्दर्भ

## बाहरी कड़ियाँ
*आधिकारिक जालस्थल

श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
ओशो टाइम्स

**ओशो टाइम्स** हिन्दी की एक पत्रिका है।यह एक नई तरह की कॉफी टेबल के लिये नोटबुक साइज़ की प्यारी सी पत्रिका है, जो ओशो से परिचय कराती हैं और यह भी बताती है कि आज के संदर्भ में "ओशो" का उनके लिये क्या महत्व है। आकर्षक डिज़ाइनों और भरपूर चित्रों से सुसज्जित यह 150- पृष्ठ की पत्रिका कम दाम की है लेकिन इसके साथ एक उपयुक्त उपहार प्रदान किए जाते हैं, जिसमें ओशो से परिचय तथा मैडिटेशन रिज़ॉर्ट और ध्यान की सक्रिय विधियों के बारे में जानकारी दी गयी होती है। इसके अतिरिक्त आप जान पाएंगे ओशो डॉट कॉम वैबसाइट, नवीनतम वीडियो, ऑडियो, प्रकाशित पुस्तकें, ओशो आर्ट, ओशो योग और ज़ेन टैरो के बारे में। साथ ही इसमें ऐसे आलेख भी प्रकाशित होते हैं, जो ध्यान के बुनियागी फायदे, श्रवण की कला बोध को जगाने में एक अभ्यास के रूप में कैसे सहयोगी हो, बिज़नैस मैनेजमैंट के अनूठे क्षेत्र में सजग प्रयोग और इन सबसे बढ़कर, ओशो - देशना किस प्रकार हमें सहज व लयबद्ध जीवन जीने का विकल्प देती है पर प्रकाश डालते हैं। इस पत्रिका की संपादक अमृत साधना हैं।
## सन्दर्भ
## बाहरी कड़ियाँ
*ओशो टाइम्स से संवन्धित वेबसाईट

श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
कथाक्रम

**कथाक्रम** हिन्दी की एक त्रैमासिक पत्रिका है। यह लखनऊ से प्रकाशित होती है।
## सन्दर्भ

श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
नवनीत

**नवनीत** भारतीय नाम है जो विशेषकर पंजाबी लोग प्रयोग में लेते हैं। इस नाम वाले लोग:-

* नवनीत कौर, अभिनेत्री
* नवनीत निशान, हिन्दी अभिनेत्री 
* नवनीत कौर ढिल्लों, हिन्दी अभिनेत्री 

## इन्हें भी देखें
* नवनीत प्राकृतिक योग चिकित्सा धाम
* नवनीत (हिन्दी पत्रिका)
पाखी

**पाखी** हिन्दी की एक मासिक पत्रिका है। हिन्दी साहित्य की पत्रिकाओं की भीड़ में अलग पहचान बनाने वाली 'पाखी' का प्रकाशन सितंबर, 2008 से नियमित जारी है। प्रवेशांक का लोकार्पण हिन्दी के वरिष्ठ आलोचक नामवर सिंह ने किया। अब तक पाखी पत्रिका ज्ञानरंजन, राजेन्द्र यादव, नामवर सिंह और संजीव पर विशेषांक निकाल चुकी है।

## सन्दर्भ

श्रेणी:हिन्दी
श्रेणी:हिन्दी पत्रिकाएँ
अर्गला

**अर्गला** हिन्दी की एक मासिक पत्रिका है। यह इक्कीसवीं सदी की जनसंवेदना एवं हिन्दी साहित्य की एक जरूरी पत्रिका है। कथा साहित्य, काव्य पल्लव, गीत माधुर्य, हस्तक्षेप और विमर्श इसके प्रमुख स्थायी स्तम्भ है। यह पत्रिका जवाहरलाल नेहरु विश्वविद्यालय, नई दिल्ली के झेलम हॉस्टल से नियमित प्रकाशित होती है। 
## सन्दर्भ

## बाहरी कड़ियाँ
*अर्गला पत्रिका की वेबसाईट

श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
रंगवार्ता

**रंगवार्ता** हिन्दी की एक पत्रिका है। यह विविध कला रूपों का मासिक है। यह पत्रिका जनवरी 2005 से लगातार प्रकाशित हो रही है।
## सन्दर्भ

श्रेणी:हिन्दी पत्रिकाएँ
कथादेश

कथादेश हिंदी साहित्य की एक पत्रिका है। इसका मासिक प्रकाशन होता है।

## इतिहास
इसका प्रकाशन फरवरी 1980 में शुरू हुआ। यह पत्रिका सहयात्रा प्रकाशन प्रा.लि., दिल्ली द्वारा प्रकाशित की जाती है।

## सन्दर्भ

श्रेणी:हिन्दी पत्रि
काएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
नया ज्ञानोदय

**नया ज्ञानोदय** हिन्दी की एक साहित्यिक पत्रिका है। यह भारतीय ज्ञानपीठ नई दिल्ली द्वारा प्रतिमाह प्रकाशित की जाती है।आरम्भ में यह पत्रिका जनवरी,1949 से फरवरी,1970 तक "ज्ञानोदय" नाम से प्रकाशित होती रही बाद में 2003 से इसका पुन: प्रकाशन "नया ज्ञानोदय" नाम से शुरू हुआ।

## सन्दर्भ

श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
पहल

**पहल** हिन्दी की एक अनियतकालिक पत्रिका थी। यह पत्रिका 1973 में शुरू हुई और 2021 में अपने 125वें अंक के साथ समाप्त हो गयी। प्रगतिशील वामाग्रह रखते हुए वह सर्वसंग्रहवाद और संतुलनवाद के सिद्धांत का विस्तार करने वाली यह पत्रिका ४७ बरस तक छपती रही। यह जबलपुर से अपने संस्थापक ज्ञानरंजन के सम्पादन में प्रकाशित होती थी। 

## सन्दर्भ

श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
सीमा

**सीमा** शब्द निम्न के लिये प्रयोग किया जाता है।
* किसी क्षेत्र अथवा स्थान के चारों ओर के विस्तार की अंतिम रेखा
* परिधि; हद; छोर 
* पराकाष्ठा 
* बाड़
* मर्यादा
* और भारत में औरतों का एक प्रचलित नाम

## उपस्थित पृष्ठ

* सीमा - गणित के सन्दर्भ में
* सीमा - देश-विदेश की सीमा के सन्दर्भ में
* सीमा - गति के सन्दर्भ में
समकालीन भारतीय साहित्‍य

**समकालीन भारतीय साहित्‍य** से इनसे तात्पर्य होता है:

* भारतीय साहित्य का समकालीन इतिहास 
* समकालीन भारतीय साहित्य (पत्रिका)
समकालीन सरोकार

**समकालीन सरोकार** हिन्दी की एक पत्रिका है। यह लखनऊ से प्रकाशित होती है। 
## सन्दर्भ

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
साहित्‍य भारती

**साहित्‍य भारती ** हिन्दी की एक पत्रिका है। 
## सन्दर्भ

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
अखंड ज्योति

**अखण्ड ज्योति**, भारत की सात से अधिक भाषाओं में प्रकाशित एक मासिक पत्रिका है जो प्रेरणाप्रद, आध्यात्मिक एवम् सामाजिक विषयों पर विभिन्न समसामयिक लेखों के साथ-साथ जीवन के प्रत्येक विषय से सम्बन्धित समस्या के समाधानों की ओर प्रेरित तथा मार्गदर्शित करती है। अखंड ज्योति संस्थान द्वारा इसे 1938 में शुरू किया गया था। 1950 से ये बिना रुके मथुरा से प्रकाशित हो रही अखिल विश्व गायत्री परिवार के संस्थापक, महान कर्मयोगी पं श्रीराम शर्मा आचार्य इस पत्रिका के संस्थापक हैं। यह व्यापक रूप से सामाजिक मुद्दों, व्यक्तित्व विकास और वैज्ञानिक आध्यात्मिकता को कवर करता है।
यह अखिल विश्व गायत्री परिवार की मुख्य पत्रिका है। 

पत्रिका का उद्घाटन अंक वसंत पंचमी जनवरी 1938 को प्रकाशित किया गया था। आगरा के एक छोटे से परिसर के साथ हिंदी में पत्रिका शुरू की गई थी। द्वितीय विश्व युद्ध के कारण कच्चे माल की अनुपलब्धता के कारण प्रकाशन को जल्द ही रोकना पड़ा। जनवरी 1940 में 500 प्रतियों के साथ प्रकाशन फिर से शुरू हुआ। 1941 में यह मथुरा में स्थानांतरित हो गया। तब से आज तक यह बिना किसी रुकावट के जारी है। पत्रिका अब 7 से अधिक भाषाओं में प्रकाशित होती है। प्रकाशकों का दावा है कि इसका प्रचलन 15 लाख से अधिक है।

पत्रिका के पहले संपादक, पं. श्रीराम शर्मा आचार्य, भारतीय स्वतंत्रता संग्राम के एक सेनानी और सक्रिय पत्रकार थे। उन्होंने हिंदी दैनिक 'सैनिक' में श्री कृष्णदत्त पालीवाल की सहायता की थी, जहाँ वे दैनिक कॉलम 'मत्त प्रलाप' लिखते थे। उन्होंने प्राचीन हिंदू धर्मग्रंथों के भाष्य सहित तीन हजार दो सौ से अधिक पुस्तकें लिखी हैं। 1990 में, अखिल विश्व गायत्री परिवार की सह-संस्थापक श्रीमती भगवती देवी शर्मा ने संपादन का कार्य संभाला। 
प्रणव पंड्या, निदेशक, ब्रह्मवर्चस शोध संस्थान 1994 में इस पत्रिका के मुख्य संपादक बने और अभी भी सेवारत हैं।

## सन्दर्भ

## बाहरी कड़ियाँ
*अखण्ड ज्योति पत्रिका की वेबसाइट

 श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
अनंत अविराम

**अनंत अविराम** हिन्दी की एक ऑनलाइन वेब पत्रिका है। 
## सन्दर्भ

## बाहरी कड़ियाँ
*पत्रिका की वेबसाईट

श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
भारत दर्शन

न्यूज़ीलैंड से प्रकाशित **'[https://web.archive.org/web/20180814171840/http://www.bharatdarshan.co.nz/ भारत-दर्शन]**' इंटरनेट पर विश्व का पहला हिन्दी प्रकाशन था। इसके पश्चात भारत से दैनिक जागरण और तत्पश्चात वेबदुनिया इंटरनेट पर प्रकाशित हुए। 

**[https://web.archive.org/web/20180814171840/http://www.bharatdarshan.co.nz/ भारत दर्शन]** हिन्दी की एक ऑनलाइन वेब पत्रिका है।  यह न्यूज़ीलैंड से प्रकाशित होने वाली एक हिन्दी साहित्यिक पत्रिका है और हिन्दी भाषा के प्रचार और प्रसार में प्रयासरत है। इसका ध्येय है उच्च स्तरीय साहित्य व लेखन को बढावा देना व लुप्त होती हुई हिन्दी विधाओं को जीवित रखना है।

**पत्रिका की पृष्ठभूमि और इतिहास** 
अंगूठाकार|Bharat-Darshan Hindi Magazine from New Zealand (1st Issue - 2nd Edition, Oct-Nov 1996)
भारत-दर्शन का पहला मुद्रित अंक सितंबर 1996 में प्रकाशित हुआ था। पाठकों के असीम स्नेह के चलते इसी अंक का द्वितीय संस्करण अक्टूबर-नवम्बर 1996 प्रकाशित करना पड़ा था। इसके पहले अंक के द्वितीय संस्करण के समय ही इसका **आईएसएसएन 1173-9843** ले लिया गया था। भारत-दर्शन का मुद्रण भी पारंपरिक‘ऑफसेट प्रिंटिंग’ न होकर ‘डिजिटल’ था। पहला अंक ए 5 के आकार का, ‘श्वेत-श्याम’ (Black on White) व 8 पृष्ठ का था।   इसके पश्चात पत्रिका द्विमासिक  के रूप में प्रकाशित होती रही। इसी बीच 1997 में पत्रिका का इंटरनेट संस्करण भी उपलब्ध करवाया दिया गया। लगभग 10 वर्षों तक भारत-दर्शन के दोनों संस्करण एक साथ चलते रहे। 2007 में इसका मुद्रित संस्करण स्थगित कर दिया गया और पूरी ऊर्जा के साथ इसका वेब प्रकाशन जारी रखा गया। यह पत्रिका इस समय इंटरनेट पर सर्वाधिक पढ़ी जाने वाली हिन्दी साहित्यिक पत्रिका है।  

भारत-दर्शन कर्म में विश्वास रखता है और फल की इच्छा किए बिना, अपने नन्हें कदमों से लम्बे रास्ते पर निरंतर आगे बढ रहा है। यदि हिन्दी भाषा के विकास में हम किंचित भी कुछ कर पाए तो अपने प्रयास को सफल समझेंगे।
## सन्दर्भ

## बाहरी कड़ियाँ
* वेब पत्रिका भारत दर्शन की वेबसाईट

श्रेणी:हिन्दी
श्रेणी:हिन्दी पत्रिकाएँ
श्रेणी:साहित्यिक पत्रिकाएँ
श्रेणी:साहित्य
श्रेणी:अंतरजाल
श्रेणी:जाल-पत्रिका
प्रवक्ता

**प्रवक्ता** हिन्दी की एक ऑनलाइन वेब पत्रिका है। 
## इन्हें भी देखें
* हिन्दी अन्तर्जाल पत्रिकाओं की सूची
* इलेक्ट्रानिक पत्रिका

## सन्दर्भ

## बाहरी कड़ियाँ
* 

श्रेणी:हिन्दी
श्रेणी:हिन्दी पत्रिकाएँ
श्रेणी:साहित्यिक पत्रिकाएँ
श्रेणी:साहित्य
श्रेणी:अंतरजाल
श्रेणी:जाल-पत्रिका
राष्‍ट्रधर्म

'राष्‍ट्रधर्म' पत्रिका हिन्दी जगत की एक श्रेष्ठ, विश्वसनीय एवं राष्ट्रवादी पत्रिका है। भारत को स्वाधीनता १५ अगस्त १९४७ को मिली थी और ठीक १५ दिन बाद अर्थात ३१ अगस्त १९४७ को इस पत्रिका का प्रथम संस्करण छपकर बाज़ार में आ गया था; एक तरह से कहा जाए तो स्वाधीन भारत में हिन्दी भाषा में छपी प्रथम राष्ट्रीय पत्रिका थी। 
    एकात्म मानव दर्शन के प्रणेता और शीर्ष विचारक पण्डित दीनदयाल उपाध्याय जी पत्रिका के प्रथम ‘निदेशक’ एवं देश के पूर्व प्रधानमन्त्री, प्रखर वक्ता अटल बिहारी वाजपेयी प्रथम सम्पादक रहे। 
      वर्तमान समय में राष्ट्रधर्म पत्रिका के निदेशक श्रीमान मनोजकान्त एवं सम्पादक प्रो.ओमप्रकाश पान्डेय हैं। 
    यह पत्रिका ५९, संस्कृति भवन, राजेंद्र नगर, लखनऊ से प्रकाशित होती है ।

## सन्दर्भ

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
आई.सी.एम.आर.

**आई. सी.एम.आर**. हिन्दी की एक विज्ञान पत्रिका है। 

## सन्दर्भ

## बाहरी कड़ियाँ
* 

श्रेणी:हिन्दी
श्रेणी:हिन्दी पत्रिकाएँ
श्रेणी:अंतरजाल
श्रेणी:जाल-पत्रिका
आविष्‍कार

**आविष्‍कार**. हिन्दी की एक विज्ञान पत्रिका है। 

## सन्दर्भ

## बाहरी कड़ियाँ
* 

श्रेणी:हिन्दी
श्रेणी:हिन्दी पत्रिकाएँ
बिंदिया

**बिंदिया** महिलाओं पर केन्द्रित हिन्दी की एक सामाजिक पत्रिका है। बिंदिया पत्रिका की सम्पादक गीताश्री हैं। यह पत्रिका नोएडा उ०प्र० से २००९ से प्रकाशित हो रही थी, जिसका प्रकाशन अब बन्द हो गया है। 

## सन्दर्भ

## बाहरी कड़ियाँ
* 

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:साहित्यिक पत्रिकाएँ
गृहलक्ष्‍मी

**गृहलक्ष्‍मी (Grehlakshmi)** महिलाओं पर केन्द्रित हिन्दी की एक सामाजिक पत्रिका है। यह एक आदर्श साप्ताहिक महिला पत्रिका है जो विचारों की बातचीत, स्वास्थ्य और ब्यूटी टिप्स, घरेलू उपाय, प्रेरणादायक कहानियाँ, जीवन शैली, प्यार और रिश्ते, रंगीन फ़ोटो-फीचर, बच्चों के लिए उपयोगी सुझाव, मनोरंजन, भोजन विधियों, खेल और मनोरंजन जैसे महत्वपूर्ण विषयों पर लेख प्रकाशित करती है। पत्रिका महिलाओं के सामाजिक, सांस्कृतिक और आर्थिक विकास को प्रोत्साहित करने का मिशन रखती है और महिलाओं के अधिकारों, स्वतंत्रता और समानता को बढ़ावा देती है। 

## सन्दर्भ

## बाहरी कड़ियाँ
गृहलक्ष्मी आधिकारिक जालस्थल

श्रेणी:हिन्दी पत्रिकाएँ
श्रेणी:सामाजिक पत्रिकाएँ
महकता आंचल

**महकता आंचल** महिलाओं पर केन्द्रित हिन्दी की एक सामाजिक पत्रिका है। 
## सन्दर्भ

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ